ETA:N sekakomitean päätös N:o 32/2003, tehty 14 päivänä maaliskuuta 2003, ETA-sopimuksen liitteen II (Tekniset määräykset, standardit, testaus ja varmentaminen) ja pöytäkirjan 37 muuttamisesta



Virallinen lehti nro L 137 , 05/06/2003 s. 0032 - 0034



ETA:N sekakomitean päätös N:o 32/2003, tehty 14 päivänä maaliskuuta 2003, ETA-sopimuksen liitteen II (Tekniset määräykset, standardit, testaus ja varmentaminen) ja pöytäkirjan 37 muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite II muutettiin 31 päivänä tammikuuta 2003 tehdyllä ETA:n sekakomitean päätöksellä N:o 7/2003(1). (2) Sopimuksen pöytäkirja 37 muutettiin 8 päivänä marraskuuta 2002 tehdyllä ETA:n sekakomitean päätöksellä N:o 140/2002(2). (3) Biosidituotteiden markkinoille saattamisesta 16 päivänä helmikuuta 1998 annettu Euroopan parlamentin ja neuvoston direktiivi 98/8/EY(3), sellaisena kuin se on oikaistuna EYVL:ssä L 150, 8.6.2002, s. 71, olisi otettava osaksi sopimusta. (4) Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun ohjelman ensimmäisestä vaiheesta 7 päivänä syyskuuta 2000 annettu komission asetus (EY) N:o 1896/2000(4) olisi otettava osaksi sopimusta. (5) Lisäajasta tiettyjen biosidikäyttöä varten jo markkinoille saatettujen tehoaineiden asetuksen (EY) N:o 1896/2000 4 artiklan 1 kohdassa tarkoitetulle ilmoittamiselle 25 päivänä syyskuuta 2002 annettu komission asetus (EY) N:o 1687/2002(5) olisi otettava osaksi sopimusta. (6) Direktiivi 98/8/EY ja asetus (EY) N:o 1896/2000 on mukautettava sopimusta sovellettaessa, ON PÄÄTTÄNYT SEURAAVAA: 1 artikla Lisätään sopimuksen liitteessä II olevan XV luvun 12m kohdan (komission asetus (EY) N:o 2592/2001) jälkeen kohdat seuraavasti: "12n. 398 L 0008: Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1), sellaisena kuin se on oikaistuna EYVL:ssä L 150, 8.6.2002, s. 71. Tätä sopimusta sovellettaessa direktiiviä koskevat seuraavat mukautukset: a) Lisätään 11 artiklan loppuun seuraava kohta: 'Tehoaineen sisällyttämistä liitteisiin I, I A tai I B tai sisällyttämiseen myöhemmin tehtäviä muutoksia harkitaan myös silloin, kun pyynnön esittäjä on toimittanut vaaditun asiakirjan jonkin EFTA-valtion toimivaltaiselle viranomaiselle ja asiakirjan vastaanottanut kyseisen valtion toimivaltainen viranomainen on lähettänyt komissiolle vaaditun arvioinnin.' b) Sopimuksen 16 artiklan 1 kohdassa tarkoitettu EFTA-valtioita koskeva siirtymäkausi kestää 14 päivään toukokuuta 2010. c) Lisätään 28 artiklan 1 kohdan loppuun seuraava kohta: 'EFTA-valtiot osallistuvat täysipainoisesti pysyvän komitean työskentelyyn, mutta niillä ei ole äänioikeutta. Komitean sisäiset työjärjestykset on tarkistettava EFTA-valtioiden osallistumisen täysimääräiseksi täytäntöönpanemiseksi.' 12o. 32000 R 1896: komission asetus (EY) N:o 1896/2000, annettu 7 päivänä syyskuuta 2000, biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun ohjelman ensimmäisestä vaiheesta (EYVL L 228, 8.9.2000, s. 6). Tätä sopimusta sovellettaessa asetusta koskevat seuraavat mukautukset direktiiviin 98/8/EY tehtyjen mukautusten lisäksi: a) EFTA-valtiot ja niiden tuottajat osallistuvat direktiivin 98/8/EY 16 artiklan 2 kohdassa mainittuun kymmenvuotiseen työohjelmaan. EFTA-valtiot voidaan nimetä 7 artiklan 5 kohdan mukaisesti vastaamaan tehoaineiden tarkastelusta tässä ohjelmassa. b) Komissio ottaa huomioon jo EFTA-valtioiden markkinoilla 14 päivänä toukokuuta 2000 olleita tehoaineita koskevat tiedot, jotka on toimitettu 3 artiklan 1 kohdan mukaisesti ennen tämän asetuksen liittämisestä sopimukseen tehdyn ETA:n sekakomitean päätöksen voimaantuloa. c) Komissio ottaa huomioon jo EFTA-valtioiden markkinoilla 14 päivänä toukokuuta 2000 olleita tehoaineita koskevat ilmoitukset, jotka on toimitettu 4 artiklan 1 kohdan mukaisesti ennen tämän asetuksen liittämisestä sopimukseen tehdyn ETA:n sekakomitean päätöksen voimaantuloa. 12p. 32002 R 1687: komission asetus (EY) N:o 1687/2002, annettu 25 päivänä syyskuuta 2002, lisäajasta tiettyjen biosidikäyttöä varten jo markkinoille saatettujen tehoaineiden asetuksen (EY) N:o 1896/2000 4 artiklan 1 kohdassa tarkoitetulle ilmoittamiselle (EYVL L 258, 26.9.2002, s. 15)." 2 artikla Lisätään sopimuksen pöytäkirjaan 37 seuraava: "15. Biosidituotteiden pysyvä komitea (Euroopan parlamentin ja neuvoston direktiivi 98/8/EY)." 3 artikla Direktiivin 98/8/EY, sellaisena kuin se on oikaistuna EYVL:ssä L 150, 8.6.2002, s. 71, ja asetusten (EY) N:o 1896/2000 ja 1687/2002 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia. 4 artikla Tämä päätös tulee voimaan 15 päivänä maaliskuuta 2003, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(6). 5 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä 14 päivänä maaliskuuta 2003. ETA:n sekakomitean puolesta Puheenjohtaja P. Westerlund (1) EUVL L 94, 10.4.2003, s. 55. (2) EYVL L 19, 23.1.2003, s. 5. (3) EYVL L 123, 24.4.1998, s. 1. (4) EYVL L 228, 8.9.2000, s. 6. (5) EYVL L 258, 26.9.2002, s. 15. (6) Valtiosäännön asettamat vaatimukset on ilmoitettu.